પોલીસને સજનીના પતિ તરૂણ ધીન્નરાજ પર સ્નિફર ડોગ ભસ્યા ત્યારથી જ શંકા હતી પરંતુ તેના વિરુધ્ધ પુરાવા એકઠા કરવાના હતા. કારણ હાઈ પ્રોફાઈલ અને એજ્યુકેટેડ ફેમિલી હતુ. જો કાંઈ કાચુ કપાય તો પોલીસનુ નાક કપાય તેમ હતું. મોડી રાતે સરખેજ પોલીસ સ્ટેશનમાં તરૂણનુ નિવેદન શરૂ થયું. તરૂણે પોલીસને જણાવ્યું કે, અમારા લગ્ન બે વર્ષ અગાઉ થયા હતા. અમારે કોઈ સંતાન નથી. આજે વેલેન્ટાઈન ડે હોઈ હું સજની માટે ગીફ્ટ લેવા બપોરે વિજય ચાર રસ્તા ગયો હતો. ગીફ્ટ લઈને પરત આવ્યો ત્યારે ઘરનો દરવાજો ખુલ્લો હતો અને ડબલબેડ પર સજની નિષ્પ્રાણ પડી હતી. નિવેદન સમયે પોલીસે તરૂણના કપડા અને હાથ પણ સુંઘ્યાં હતા. તરૂણ સમજી ગયો કે, પોલીસને તેના પર જ હત્યા કર્યાની શંકા છે.